Selleks pead kauplusele lähenema vähemalt nädal aega enne seda, kui soovitud seadet kasutama tahad hakata. Kuigi ma kartsin, et see asjaajamine siin nii võib käia, tuli mulle uude elukohta kolimine ikka ootamatult, nagu lumi  Tallinnas. Pool nädalat enne kohavahetust läksime poodi - seal lubati, et pliit tuleks juba kümne päevaga ja külmkapi saab paari päevaga. Naine pidas läbirääkimisi, aga mina olin koos rahaga teises kohas. Kui mõned tunnid hiljem siis selle paari päevaga lubatud külmkapi eest maksma läksin selgus, et siiski kulub aega terve nädal. Nüüd juba täna saab kätte. Ja pidime vaid kaks ja pool päeva ilma külmkapita hakkama saama.    Pliidi suhtes otsustasime, et proovime veel teisest kohast ka. See oli eelmisel  neljapäeval ja kaup lubati kätte teisipäeval (ehk eile). Rõõmustasime, et pliidita saame poolteist päeva edukalt hakkama küll. Eile pliit saabus... aga juhtme peab eraldi soetama ja külge ühendama. WTF!?    Ilmselt oleks võinud üritada mõnel müügimehel ikka natuke lasta sellest pliidist enne rääkdia. Ehk oleks ta maininud, et juhe tuleb ka eraldi muretseda. Ostu vormistamise ajal pliidipoisse kohal ei olnud ja üks tädi kirjutas meile selle lihtsalt välja. Elektripliitide valik ei olnud just väga suur  ja ei osanud nagu välja ka mõelda, mida oleks selle kohta küsida.    Nüüd on küsimus: kas ma olen piisavalt osav, et see juhe ära ühendada või tuleb otsida elektriku teenus ja kui kaua selle järgi ootama peab? Loodetavasti külmkapp tuleb koos ühendatud juhtmega.    Internetiühenduse kohta olin ka tegelikult varem ju kuulnud, et võtab aega ühendamine. Aga taas oli teemaks, et mõtted muude asjadega hõivatud ja ei suutnud piisavalt ettenägelik olla. Selle saab 15 päevaga ehk 17. novembriks.